बाड़ी| भगवान परशुराम के प्रकटोत्सव पर सुबह 8 बजे नया बस स्टैंड स्थित दुर्गा मंदिर में लोगों पूजा-अर्चना कर बैंडबाजों व आतिशबाजी के साथ शोभायात्रा निकाली। शोभायात्रा में फरसे, तलवारों का प्रदर्शन कर समाज के युवाओं ने जय परशुराम का उद्घोष किया। दुर्गा चौक मंदिर से विप्र समाज द्वारा शोभायात्रा निकाली गई। युवाओं की टीम डीजे पर बज रहे भजनों पर नृत्य कर रही थी। विभिन्न संगठनों ने शोभायात्रा पर पुष्प वर्षा कर स्वागत किया। शोभायात्रा नगर में भ्रमण के बाद दुर्गा मंदिर पहुंची, जहां धर्म सभा का आयोजन किया गया। इसमें रामाधार शर्मा, सुरेंद्र तिवारी, देव नारायण त्रिपाठी, चंद्रप्रकाश गौतम, सालिगराम शर्मा ने समाज की एकता पर जोर दिया। मंदिर समिति के अध्यक्ष व ब्राह्मण समाज के ब्लॉक व तहसील अध्यक्ष एवं राष्ट्रीय धावक रामाधार शर्मा ने अपने उद्बोधन में कहा कि समाज के हर युवा को नशे से मुक्त कराना ही हमारा उद्देश्य है। महाआरती व प्रसादी का वितरण कर कार्यक्रम का समापन किया गया।